Nú er aðventan gengin í garð . Aðventa er ljúfur tími að svo mörgu leiti . Það er tíminn þegar beðið er eftir jólunum og út um allt hljóma skilaboð um allskonar hluti sem við ættum að prófa , gera , smakka og kaupa . Þegar ég var barn beið ég spennt eftir jólunum en svo minnkaði hann eftir því sem ég varð eldri og barnæskan var að baki . Þegar ég svo eignaðist mín eigin börn fór ég að njóta aðventunnar á allt annan hátt og í dag upplifi ég þennan spenning í gegnum börnin mín . Það er yndislegt . En þegar kemur að aðventunni þá upplifa margir streitu . Ég hef oft ákveðið fyrir aðventuna að ég ætli að eiga rólega , ljúfa og yndislega aðventu . Síðan gerist lífið og áður en ég veit er ég búin að gleyma mér í áreitinu og farin að stressast upp eins og umhverfið í kringum mig . Með árunum hef ég þó lært að reyna að njóta hverrar stundar . Hérna áður fyrr var ég alltaf að bíða eftir einhverju sem var að fara að gerast í stað þess að staldra við í núinu og njóta þess sem fyrir augum bar . Njóta andartaksins , njóta kyrrðarinnar , njóta hlátursins , njóta jólaljósanna , njóta þess að horfa á stjörnurnar , njóta kaffibollans og njóta bókarinnar . Að njóta gerist ekki af sjálfum sér . Oftar en ekki þurfum við að velja að vera í núinu . Nota núvitund í deginum sem er að líða . Jólin og aðventan tengjast oft mat . Við borðum mjög oft án þess að spá eitthvað nánar í því . Við troðum í okkur á meðan við erum að vinna í tölvunni , horfa á sjónvarpið eða þegar við erum á ferðinni . Við njótum matarins hinsvegar betur þegar við njótum stundarinnar og upplifum matinn með öllum skynfærum . Í mínu starfi sem heilsumarkþjálfi hafa margir markþegar talað um að mesta áskorunin í mataræði um jólin sé einmitt konfektkassinn eða sú áskorun að það er eitthvað góðgæti í boði hvert sem þú ferð . Það er ekkert að því að fá sér einn og einn mola á aðventunni , en þegar þú færð þér mola þá hvet ég þig til þess að njóta hvers bita sem þú setur upp í þig . Ef þú borðar með núvitund eru svo miklu minni líkur á því að þú borðið yfir þig eða klárir konfektkassann . Ef þú smellir hér getur þú nálgast hefti sem heitir Núvitund í mataræði . Þetta er ókeypis hefti sem hjálpar þér að læra hvernig þú getur notað öll skynfærin þegar þú borðar og notið hvers bita . Aftast í heftinu er uppskrift af Brúnni lagtertu sem er í hollari búning . Það þýðir samt ekki að hún sé svo holl að maður ætti að borða hana alla í einu . Heldur er þetta tækifæri til þess að borða og njóta hvers bita . Oft gleymum við nefnilega að finna lyktina í kringum okkur , horfa á umhverfið , njóta kuldans og leyfa okkur að upplifa og vera . Ég vona að þú eigir eftir að njóta aðventunnar .